**SPORT & POLITIK – VM I QATAR 2022**

*ROLLESPIL*

## OPGAVE A – FORDEL ROLLERNE

I skal fordele følgende roller mellem jer.

* Journalist (ordstyrer)
* Repræsentant for Play the Game
* Repræsentant for mellemøstligt FIFA-medlemsland
* Forsker ved DIIS (Dansk Institut for Internationale Studier) med speciale i Mellemøsten.

## OPGAVE B – RESEARCH OG MANUSKRIPT

I skal nu sætte jer ind i den rolle, som I har fået tildelt. Find et stykke papir frem og lav et manuskript/talepapir, som du kan medbringe og bruge i den efterfølgende diskussion. Du kender de overordnede spørgsmål på forhånd, så dem må du gerne forberede dig på.

OBS: Journalisten skal formulere yderligere to spørgsmål, som panelet ikke kender.

## OPGAVE C – DEBAT MELLEM AKTØRERNE (OPTAGES)

*Journalisten starter med at sætte scenen – hvorfor sidder vi her i dag, lidt baggrund om Qatar, de centrale aktører osv. Herefter en introduktion af de aktører der sidder med til debatten.*

I skal diskutere følgende emner:

1. Start med en runde rundt om bordet – hvem er I og hvor står I henne ift. den kommende slutrunde? Var det en fejl at placere VM i Qatar?
2. Kan sport og politik adskilles? Giv eksempler.
3. Når nu VM er blevet placeret i Qatar, burde DK så boykotte slutrunden? Både sportsligt og hvad angår tilstedeværelse af diverse politiske og kongelige personligheder?
4. Hvilke positive og negative konsekvenser kan det have, at der skal spilles VM i Qatar i 2022? Anvend begreberne hård og blød magt i jeres argumenter.
5. Har vi set andre sportsbegivenheder, der kan sammenlignes med VM i Qatar? Kom ind på forskelle og ligheder
6. Spørgsmål fra journalisten
7. Spørgsmål fra journalisten

*DEL TIL SLUT DEN FÆRDIGE VIDEO PÅ JERES GRUPPES ’TEAM’ PÅ TEAMS.*